Buffy the Vampire Slayer - Wikipedia

# Buffy the Vampire Slayer

### Frå Wikipedia – det frie oppslagsverket

| Denne artikkelen manglar kjelder eller referansar. Hjelp Wikipedia med å finne truverdige kjelder! Tvilsame påstandar utan kjelder vil bli fjerna.

Buffy the Vampire Slayer, også kjent som Buffy, vampyrenes skrekk på norsk, er ein amerikansk TV-serie som gjekk frå 1996 til 2003. Serien blanda tradisjonelle skrekkfilmelement med typiske amerikanske ungdomsseriar. Serien var laga av Joss Whedon og produsert av 20th Century Fox. Han er lauseleg knytt til filmen med same namn frå 1980-talet med Christy Swanson i hovudrolla.

## [endre] Emne

Serien tek for seg livet til ei ung jente, Buffy Summers (Sarah Michelle Gellar), som er peikt ut til å vera vampyrjegaren for sin generasjon. Ho kjem til ein ny skole i den vesle byen Sunnydale, der ho straks vert teken vare på av ein vaktar, Rupert Giles (Anthony Stewart Head). Plikta hennar er å «stå einsam mot mørkekreftene» og om naudsynt ofre livet for å redde verda. Samstundes ønskjer Buffy å vera ei vanleg tenåringsjente med vanlege interessar.

På skolen vert ho vener med den intellektuelle og noko blyge Willow Rosenberg (Allyson Hannigan) og taparen Xander Harris (Nicholas Brendon), som med tida hjelper Buffy utor ei rekkje kniper og stundom berger livet hennar. Med tida utvikler Willow trolldomskrefter og vert ei dugande heks.

Hovudfienden til Buffy er vampyrane som det kryr av i den vesle byen Sunnydale. Byen er tilfeldigvis lagt over ei opning til Helvete, og sydar av merkelege hendingar. Ein vampyr, Angel (David Boreanaz), kjem inn som rådgjevar og ven for Buffy, og med tida vert han kjærasten hennar. Skilnaden på han og dei andre er at han har sjel. Elles kjempar Buffy mot alle slag vette, demonar og ulike formar for utyske frå underverda.

Lagnaden til Angel vert fortald i avleggarserien med same namn, som ofte kryssar med handlinga i serien om Buffy.

## [endre] Mytologi

Verda Buffy bur i er kalla buffyverset. Mytologien er tufta mykje på gamalt folkeminne og sagn, men óg på verka til mellom andre H. P. Lovecraft. Som hjå Lovecraft har buffyverset ei opphavssegn om «dei gamle», The old ones, som trødde jorda før menneska vart skapte. Desse var «reine demonar», og dei fleste av dei fór av eller vart drepne før menneska kom. Ein av desse blanda blod med eit menneske, og slik vart den første vampyren til. Vampyrane er rekna som lengt nede på rangstigen for demonane, ureine skapnader som lever av menneskeblod og som skapar nye vampyrar ved å byte blod med dei menneska dei drikk av. Tidleg i menneskesoga vart det sett opp ei ordning: Kvar ættled skal ha ein vampyrjegar, alltid ei ung jente, som vert utvald til å slost mot dei. Når ein jegar døyr, vert ein ny kalla. «Vaktarrådet» vart sett opp for å finne dei potensielle jegarane, som får ein vaktar til hjelp for seg. Buffy er den første som bryt reglane i dette spelet, av di ho har vener som stør ho, og difor kjem det brått inn meir enn ein jegar (Først Kendra Young (Bianca Lawson) i andre sesongen, og sidan Faith Lehane (Eliza Dushku) frå tredje sesong og ut), og ved hjelp av Willow sørgjer Buffy for å endre spelet heilt på slutten av serien.

I buffyverset er det og plass til trollkyndige og heksekunstar. Vaktarene er som regel trollkyndige.

## [endre] Sesongane

### [endre] Sesong 1

Buffy kjem til ei ny skole etter å ha sprengd gymsalen i lufta på den gamle (den var full av vampyrar). Hovudfienden denne sesongen er ein eldgamal vampyr kalla Meisteren (spela av Mark Metcalfe), som sit fast i helvetesholet. Buffy vert hugteken i vampyren Angel (David Boreanaz), som har fått sjela si attende. Buffy døyr ei stutt tid og vert vekt opp att av Xander. Dette kallar den neste jegaren, Kendra, til byen i sesongen etter.

### [endre] Sesong 2

Vampyrane Spike (James Masters) og Drusilla (Juliet Landau) slår seg til i Sunnydale. Angel misser sjela si og vert vondhuga. Buffy lyt kjempe mot den ho i røynda elskar for å redde verda. Willow utvikler trolldomskunne. Kendra vert drepen av Drusilla, og Faith får kallinga.

### [endre] Sesong 3

Ei ny jegar, Faith Lehane, syner seg i byen, og er det motsette av Buffy på mange vis. Hovudskurken i sesongen er borgarmeisteren i byen, som planlegg ein avsluttande forvandling til demon-form. Buffy stansar han i samarbeid med heile avgangsklassa 1999.

### [endre] Sesong 4

Buffy og venene byrjar på universitetet. Spike dukker opp att, og Buffy tek opp kampen med The initiative, ein dekkoperasjon for å skape super-soldatar. The Initiative pasifiserar Spike og gjer han harmlaus. Verknaden er at han lyt slost med andre vampyrar for å halde seg i form. Willow skifter legning og vert lesbisk.

### [endre] Sesong 5

Buffy får uventa ei ungre søster, Dawn, (spela av Michelle Trachtenberg), som i røynda er ein nykjel, skapt som ei ung jente under verja til vampyrjegaren. Ei gamal vondskapsgudinne, Glory, er ute etter Dawn, og verda vert berga ved at Buffy ofrer livet sitt. Spike oppdagar at han elskar henne.

### [endre] Sesong 6

Willow vekkjer Buffy frå dei daude, og strevar med å koma overeins med makta si. Ho vert avhengig av trollkreftene sine, og kjempar for å styre seg. Då kjærasten hennar, Tara McLay, (Amber Benson), vert skoten i ei ulukke, hemner Willow seg på drapsmannen og vert vondhuga ei tid. Berre kjærleiken frå den eldste venen hennar, Xander, hindrar verda i å gå under. Spike prover kjærleiken sin til Buffy, og han vinn att sjela si.

### [endre] Sesong 7

Den eldste vondskapen slost for å vinne over Buffy, som no samlar hjå seg alle dei potensielle jegarane ho kan finne. Saman dannar dei ein her for å kjempe mot det vonde. Angel kjem til med eit middel til å vinne kampen, og kampen vert vunne i sameinte krefter mellom Willow, Spike, Buffy og dei andre, mellom dei Faith. Willow syter for at vampyrlina ikkje lenger et esla ei einskild jente, men alle jenter i verda, som har "gåva". I den avgjerande kampen går heile byen Sunnydale under, og scena for serien vert borte. Tv-serien slutta her.

### [endre] Sesong 8

Finst berre som teikneserie. Buffy og dei andre held fram med å samle opp jegarar frå heile verda. Dawn veks til kjempestorleik.

Henta frå «http://nn.wikipedia.org../../../b/u/f/Buffy_the_Vampire_Slayer_8732.html»

Kategoriar: Artiklar som manglar kjelder | Artiklar som treng tilsyn 2007-09 | USA-amerikanske fjernsynsseriar | Fjernsynsseriar frå 1990-åra | Fjernsynsseriar frå 2000-åra | Fantastiske fjernsynsseriar

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Dansk
- العربية
- Bosanski
- Български
- Česky
- Deutsch
- Ελληνικά
- English
- Español
- Esperanto
- Français
- Italiano
- עברית
- Lietuvių
- Magyar
- Nederlands
- 日本語
- Polski
- Português
- Русский
- Simple English
- Slovenčina
- Suomi
- ไทย
- Türkçe
- 中文